laion/Wikipedia-Exotic huggingface dataset:
משפיע (תפקיד)

משפיע הוא רב חסידי שעיקר השפעתו היא בענייני עבודת השם, תיקון המידות והתעלות רוחנית. מקור הכינוי הוא בחסידות חב"ד, שבה מכונים כך מוסרי שיעורים בתורת החסידות. לאחר מכן החלו להשתמש בו גם בחסידוית אחרות. החל משנות ה-2000 החלו להשתמש בכינוי זה עבור מנהיגים רוחניים שאינם משמשים באדמו"רות ומוסרים שיעורים בחסידות ובעבודת השם. בדרך כלל ניתן הכינוי לרבנים שמנהיגים קהילה חסידית שאינה מזוהה עם חצר מסוימת, או לרבנים המזוהים עם חצר חסידית מסוימת אך מוכרים ומשפיעים גם מחוץ לקהילתם. חלק מהמשפיעים החלו להנהיג קהילות, חלקם כחלופה לחסידויות וחלקם במקביל. משפיעים מפורסמים עצמאיים הם הרב משה וולפסון, הרב צבי מאיר זילברברג, הרב מרדכי מנשה זילבר, הרב אלימלך בידרמן והרב בנימין אייזנברגר. משפיעים מפורסמים המשתייכים לחצר הם הרב יצחק משה ארלנגר (חסיד רחמסטריווקא) והרב אהרן טויסיג (חסיד ויז'ניץ, נכדו של רבי ישראל טויסיג). כמו כן, התואר משפיע משמש למשגיחים בישיבות חסידיות, שתפקידם רוחני ולא בפיקוח על הבחורים. שימוש נפוץ בתואר זה נעשה בחסידות ברסלב, שבה אין אדמו"ר. קודם לכן כונו הנושאים בתפקיד זה "רבני הקהילה". משגיח הכירו את האדמו"רים החדשים: "המשפיעים" באתר בחדרי חרדים. הכירו את האדמו"רים החדשים: "המשפיעים"
אצטדיון ג'ובה

אצטדיון ג'ובה הוא אצטדיון רב תכליתי בעיר הבירה של דרום סודאן, ג'ובה. האצטדיון הוא ביתה של נבחרת דרום סודאן בכדורגל. האצטדיון נפתח לראשונה ב-1962 ואירח בשנת 2009 את אליפות מועצת מרכז ומזרח אפריקה עד גיל 17. בנוסף, נערכו באצטדיון חגיגות יום העצמאות הראשון של דרום סודאן. מדיה וקבצים בנושא אצטדיון ג'ובה בוויקישיתוף Rehabilitation Of The Juba Stadium Complete, באתר Sudan Radio Service,‏ 6 ביולי 2011 Southern Sudan enjoys sports potential, באתר In2EastAfrica,‏ 16 בינואר 2011 שנה לעצמאות דרום סודן: "החירות לא מלאה", באתר ynet, 9 ביולי 2012 ערך זה הוא קצרמר בנושא אצטדיונים ומתקני ספורט ובנושא דרום סודאן. אתם מוזמנים לתרום לוויקיפדיה ולהרחיב אותו.
נייר אורז

נייר אורז הוא השם נפוץ לשני סוגים שונים של חומר גלם. האחד הוא נייר המשמש לכתיבה, קליגרפיה וסוגי יצירה נוספים ועשוי מהסיבים הלא אכילים של הצמח Tetrapanax Papyrifer (שאינו קרוב לאורז), והשני הוא מוצר מזון אכיל העשוי מעמילן אורז וטפיוקה. המונח משמש גם עבור נייר שעשוי להכיל צמחים אחרים, כגון במבוק, תות עץ או קנבוס. סוג זה של נייר משמש מאות שנים לכתיבה ויצירה במזרח אסיה, בין השאר קליגרפיה, ציור בצבעי מים ועבודות ניר שונות. הנייר מיוצר מהסיבים של צמח מהמין Tetrapanax Papyrifer, מין שאינו קרוב לאורז. נייר זה קיבל את הכינוי "נייר אורז" במערב בתחילת המאה ה-20 בגלל תפיסה מוטעית שהוא עשוי מאורז, והצמח ממנו הוא עשוי מכונה היום "צמח נייר האורז". הצמח גדל ביערות של טאיוואן וטופח בתנאים ביתיים כצמח נוי המאופיין בעלים גדולים. כדי לייצר את הנייר, מרתיחים את ענפיו במים ומשחררים אותם מקליפתם. ליבת גלילי השעם מגולגלת על גבי משטח ישר וקשה ונחתכת בסכין ליריעות דקות של מרקם דמוי שנהב. את נייר האורז ניתן לצבוע בצבעים שונים והוא משמש עבור הכנת פרחים מלאכותיים. הנייר הלבן הלא צבוע משמש לציור וקליגרפיה. ניירות אורז אכילים משמשים להכנת ספרינג רולס במטבח הווייטנאמי והסיני. בוויאטנאמית הוא מכונה באן טראנג (bánh tráng) או באן דה נם (bánh đa Nem). בהכנת נייר האורז משתמשים בקמח אורז , עמילן טפיוקה, מלח ומים. קמח הטפיוקה הופך את נייר האורז לדביק וחלק. בדרך כלל הנייר הדק נמכר לאחר יבוש, חתוך לעיגולים שקופים קשיחים ושבירים. על מנת לרכך את הניירות הם נטבלים במים ומשתמשים בהם כמעטפת סביב מאכלים מלוחים או מתוקים. פירוט על מאפייני וסוגי ניירות אורז, באתר Answers (באנגלית) תהליך היצירה של נייר אורז וייטנאמי (באנגלית) מתכון לספרינג רול Lisa Takahashi Lisa Takahashi has been a contributor to the blog since 2013, a Jackson's team member since 2006 Her love of art materials spans oils, watercolours, acrylics, relief print techniques Alongside her writing she regularly exhibits her artwork, Teaches Linocut, painting in Bristol, Somerset., Discover What Goes into Your Fine Art Paper, Jackson's Art Blog, ‏2021-01-13 (באנגלית בריטית) צורי שמר, שימושי נייר, באתר הספרייה הווירטואלית של מטח, 2005
הדרבי של תל אביב (כדורסל)

הדרבי של תל אביב בכדורסל, מתייחס בדרך כלל למשחק הדרבי בין שתי קבוצות הכדורסל הבכירות של העיר תל אביב, מכבי תל אביב והפועל תל אביב. היריבות בין המועדונים קיימת גם בענף הכדורגל. היריבות העירונית על רקע המסורתי בין אגודת הספורט של מכבי לאגודת הספורט של הפועל, הוביל להתפתחותה של יריבות ספורטיבית בין הקבוצות. במשחקים בין הקבוצות קיימים לעיתים קרובות עימותים מילוליים ולעיתים אף פיזיים. החל מעונת 2006/2007 ועד עונת 2011/2012 לא התקיימו משחקי דרבי סדירים במסגרת ליגת העל מאחר שהפועל תל אביב נשרה מהליגה הבכירה, אך בעונת 2012/2013 שבה הפועל לליגת העל. על היריבות בין הפועל למכבי תל אביב נוצרה הסדרה התיעודית "האגרוף" (על שם האגרוף שלבן מרסר נתן לתומר שטיינהאור במשחק 5) העוסקת ביריבות בין מכבי להפועל בדגש על סדרת הגמר בין הקבוצות בעונת 1991/92. מכבי מוליכה את המאזן מאז שהתחילו משחקי הדרבי. רוב הגדול של משחקי הדרבי נגמרו בניצחון של מכבי. בשנות ה-50 וה-60 המאזן היה צמוד יותר, אך עדיין לאורך כל הדרך מכבי הוליכה אותו. גם במהלך השנים בהן מכבי הייתה בשיאה וזכתה באליפויות אירופה, הפועל הצליחה לנצח את הדרבי כשלאורך השנים מרבית הניצחונות והמשחקים הצמודים התקיימו במגרשה הביתי של הפועל. הקבוצות נפגשו 30 פעמים בגביע המדינה מתוכם 13 במעמד גמר גביע המדינה, 11 פעמים ניצחה מכבי ופעמיים ניצחה הפועל. פעם אחת הסתיים הדרבי בתוצאת תיקו, בעונת 1991/1992 במשחק הראשון בשלב רבע הגמר, במשחק השני ניצחה מכבי. במסגרת גביע ווינר נפגשו הקבוצות 5 פעמים, שלוש פעמים נפגשו בשלב רבע הגמר (עונת 2013/2014, עונת 2017/2018 ועונת 2019/2020) את כולם ניצחה מכבי. בעונת 2022/2023 נפגשו הקבוצות בגמר שמכבי מנצחת 84–88 בהארכה. בעונת 2023/2024 פוצץ הדרבי בשלב חצי הגמר ומכבי זכתה בניצחון טכני. טיפול זוגי: מי "התגעגעה" למי יותר, מכבי להפועל או ההיפך?, באתר ערוץ הספורט, 3 בדצמבר 2012 הדרבי של תל אביב, יומני כרמל, יוני 1968 (התחלה 6:24) משה ברדה, בתום דרמת ענק: מכבי ת”א זכתה בגביע ווינר, באתר ynet, 23 באוקטובר 2022 ריף גרוס ומשה ברדה, ‏רשמית: הדרבי בין מכבי ת"א להפועל ת"א פוצץ, באתר ONE‏, 28 בספטמבר 2023 ניצחון טכני למכבי
אלגוריתם חמדן

במדעי המחשב, אלגוריתם חמדן (באנגלית: Greedy Algorithm) הוא אלגוריתם המתבסס על היוריסטיקה שלפיה בוחרים את האפשרות הטובה ביותר הנראית לעין בשלב הנוכחי, מבלי לקחת בחשבון את ההשפעה של צעד זה על המשך הפתרון. אלגוריתמים חמדנים נפוצים בפתרון בעיות מיטוב, שבהן מנסים למצוא את הפתרון הטוב ביותר. לעיתים כאשר לא ניתן למצוא את הפתרון האופטימלי בזמן סביר, שימוש באלגוריתם חמדן עשוי לתת קירוב טוב לפתרון המיטבי בזמן קצר. בהתחשב בעובדה שבעיות אופטימיזציה רבות הן NP-קשות, שימוש באלגוריתמים חמדניים יכול להיות יעיל במיוחד. במקרים מסוימים האלגוריתם החמדן הוא גם האלגוריתם האופטימלי. כלומר, סדרת בחירות חמדניות נותנת לפעמים את הפתרון האופטימלי הכללי לבעיה. למשל, האלגוריתם של פרים למציאת עץ פורש מינימלי בגרף. כדי להוכיח שאלגוריתם חמדן יוביל לפתרון אופטימלי ניתן להשתמש בתורת המטרואידים. במקרים רבים של בעיות שאפשר לפתור בגישה חמדנית, ניתן להציג מופע של הבעיה כמטרואיד שבו קבוצת הבסיס הוא אוסף כל האיברים שמתוכם ניתן לבחור (למשל, אוסף כל הצלעות בגרף) ואוסף הקבוצות הבלתי תלויות הוא בדיוק אוסף תתי קבוצות "חוקיות" לפי הגדרת הבעיה (למשל, צלעות שאינן מכילות מעגל, בבעיית עץ פורש מינימלי). לא כל בעיה שאפשר לפתור בגישה חמדנית היא בהכרח מטרואיד (לדוגמה, בעיית התרמיל השלם). ניתן להשתמש גם בהוכחה בדרך השלילה או בלמת החלפה, אך שיטות הוכחה אלו נוטות להיות פחות אלגנטיות. בעיית הסוכן הנוסע: סוכן מכירות רוצה לעבור במספר יישובים כדי למכור את הסחורה שלו. המטרה היא למצוא את המסלול הקצר ביותר שיעבור דרך כל היישובים. על פי שיטת האלגוריתם החמדן, הסוכן הנוסע צריך להסתכל בכל פעם במפה ולנסוע ליישוב הקרוב ביותר שבו לא ביקר עדיין. במקרה זה שיטת האלגוריתם החמדן לא תיתן בהכרח את הפתרון הטוב ביותר. כפי שניתן לראות באיור, יכול להיות מצב שבו הסוכן ידלג על יישוב מסוים משום שישנו יישוב אחר קרוב יותר, כך שייאלץ לחזור ליישוב שעליו דילג בסוף המסלול ולעשות דרך ארוכה יותר. בעיית בחירת פעילויות: יש לבחור פעילויות מתוך רשימה כך שלוח הזמנים יתמלא בכמה שיותר זמן פעילות. האלגוריתם יבחר בכל פעם את הפעילות הקרובה הארוכה ביותר, ישמור את שעת הסיום שלה ויחפש את הפעילות הבאה הארוכה ביותר אשר מתחילה לאחר השעה השמורה. בעיית תרמיל הגב: יש לבחור את מספר המטבעות הנמוך ביותר הנדרש כדי להגיע לסכום של 36 אגורות, כאשר ערכי המטבעות הם: 20, 10, 5 ו-1. על פי שיטת האלגוריתם החמדן, בכל שלב נבחר המטבע שערכו הוא הגבוה ביותר, אך עדיין נמוך (או שווה), לשארית הסכום שעדיין לא חושבה, עד להשלמת הסכום. בדוגמה זו, ניתן להראות כי עבור סדרת הערכים הנתונה וסדרות דומות לה, האלגוריתם החמדן הוא גם האלגוריתם האופטימלי, אך עבור סדרות ערכים אחרות אין זה כך. קוד הופמן: בקידוד לשפה בינארית, יש לבחור בכל פעם את התו בעל השכיחות הגבוהה ביותר ולהגדיר לו את הייצוג המתאים כך שייצוג של תו לא יכיל בטעות תת-תווים בתוכו. אלגוריתם ID3: אלגוריתם חמדן שמייצר עץ החלטה מקבוצת דוגמאות נתונה. קוד הופמן האלגוריתם של קרוסקל בעיית כיסוי קבוצות מדיה וקבצים בנושא אלגוריתם חמדן בוויקישיתוף מצגת הסבר - אלגוריתם חמדן אלגוריתם חמדן, באתר MathWorld (באנגלית)
גלגל ניפקוב

גלגל ניפקוב או דיסק ניפקוב (מאנגלית: Nipkow disk) הוא מכשיר מכני היוצר דימוי תמונה, באמצעות יצירת נקודות אור בתנועה מהירה העוברות את סף מספר התמונות הנקלטות בעין מידי פרק זמן קצוב. יש המחשיבים את המכשיר כמסך הטלוויזיה הראשון. הגלגל נקרא על שם ממציאו פאול גוטליב ניפקוב. בשנת 1883 בערב חג המולד על פי הסיפור המקובל, שהה פאול גוטליב ניפקוב לבדו בביתו, והביט במנורת שמן דולקת. כשראה את הלהבה מרצדת לסירוגין מבעד לחרירים, עלה במוחו הרעיון לנצל את העניין ליצירת מכשיר אשר ישתמש בתכונה זו ליצירת תמונה. ניפקוב שירטט את מבנה המכשיר אך מעולם לא יישם אותו בפועל. הוא רשם עליו פטנט אשר היה בתוקף ל-15 שנים, ומשפג תוקפו מימשו רבים את רעיונו בהצלחה. היו שראו ב"גלגל ניפקוב" את מסך הטלוויזיה הראשון, שכן כל טכנולוגיות המסכים הבאות (LCD פלזמה) פועלות באמצעות עקרונות דומים: נקודה הנעה במהירות על-פני מסך ומתוך כך נוצרת תמונה. גלגל ניפקוב מורכב בבסיסו מדיסקה שטוחה המחוברת אל מנוע אלקטרוני המסובב אותה במהירות. הדיסקה נקובה בחורים היוצאים ממרכזה וממשיכים בצורה ספירלית אל חלקה החיצוני. מצדה הפנימי (הבלתי נראה לעיני הצופה) של הדיסקה קיימת נורה חשמלית אשר עוצמתה ניתנת לכוונון, ובינה לגלגל ניתן להכניס שקפים. הצופה מביט מתוך מסגרת אל צדה החיצוני של הדיסקה, ובעת סיבובה תראה לפניו מעין תמונה המורכבת מקווים מאוזנים ומעוגלים קמעה (בשל סיבוב הדיסקה). במידה ויוכנס שקף אל צדה האחר של הדסקה תתקבל השתקפות של תוכן השקף בעיני הצופה. ניתן גם להוסיף ממד חזותי נוסף באמצעות שינויים מחושבים בעוצמת מקור האור - הנורה. טלוויזיה צג מדיה וקבצים בנושא גלגל ניפקוב בוויקישיתוף
מקסים גריגורייב

מקסים סרגייביץ' גריגורייב (ברוסית: Максим Сергеевич Григорьев; נולד ב-6 ביולי 1990 בליפצק שברוסיה) הוא כדורגלן רוסי המשחק בעמדת הקשר בפאקל וורונז'. מקסים גריגורייב התחיל את הקריירה שלו במועדון ספרטק מוסקבה כשחקן הרכב שני. ב-27 בנובמבר 2008 הוא הופיע לראשונה בהרכב הראשון במשחק מול דינמו זאגרב בגביע אופ"א, בעונה 2011/12 עבר למיתוס נובוצ'רקסק הנמצאת בליגה השנייה והושאל תוך זמן קצר לרוסטוב. את משחק הבכורה שלו במדי רוסטוב הוא ערך מול לוקומוטיב מוסקבה, כאשר הוא כבש בדקה ה-83 והשווה את התוצאה במשחק ל-1:1, כך גם הסתיים המשחק עצמו. בינואר 2012 עבר ללוקומוטיב מוסקבה. בהיותו בלוקומוטיב, לא הצליח גריגורייב לתפוס מקום קבוע בהרכב, אף על פי שזכה לקבל זימון לנבחרת הבוגרת. באוגוסט 2014 מקסים שוב הושאל לרוסטוב עד לסוף העונה. לגריגורייב יש 3 הופעות בנבחרת הנוער של רוסיה, בהן הוא הבקיע שער, ו-6 הופעות בנבחרת הצעירה. ב-14 בנובמבר 2012 ערך הופעת בכורה בנבחרת הבוגרת במשחק ידידות מול נבחרת ארצות הברית. מדיה וקבצים בנושא מקסים גריגורייב בוויקישיתוף מקסים גריגורייב, באתר Transfermarkt מקסים גריגורייב, באתר Soccerway מקסים גריגורייב, באתר WorldFootball.net מקסים גריגורייב, באתר National Football Teams סטטיסטיקות ופרופיל באתר התאחדות הכדורגל הרוסית (ברוסית) עמוד השחקן באתר הרשמי של רוסטוב (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מקסים גריגורייב".
מועצת הייצור המלחמתית

מועצת הייצור המלחמתית (באנגלית: The War Production Board, בראשי תיבות: WPB) הייתה סוכנות ממשלתית אמריקאית שהתקיימה בזמן מלחמת העולם השנייה ועסקה בהסדרת התעשייה והמסחר בעת המלחמה. בין פעילויותיה היו מתן הרשאות מחקר ויצור למוצרים וטכנולוגיות שונות, וזאת על-פי צורכי המלחמה של הממשל הפדרלי של ארצות הברית בכלל, והמאמץ המלחמתי שלה בפרט. שנים רבות לאחר תום המלחמה התברר כי בוועדה היו שתולים מרגלים סובייטיים רבים אשר הטו את החלטות הוועדה במידה ניכרת[דרוש מקור]. החלטה מפורסמת של הוועדה היא עיכוב פיתוח טכנולוגיות שידור וצפייה של טלוויזיה צבעונית. נושא נוסף בו הייתה למועצה השפעה היה התקנה ממרץ 1942 שקבעה שעל החייטים ויצרני הבגדים לצמצם את השימוש בבד. באותה עת נפוצה אופנת חליפות הזוט בקרב מהגרים, שהיו חליפות גדולות ועתירות בד. החליפות, שהמשיכו להמכר, גילמו לעג לתקנה בשימושן המופרז בבד והדבר היווה זרז לפרוץ מהומות חליפות הזוט בלוס אנג'לס, בהן תקפו חיילים מהגרים לבשי חליפות אלה. הקיצוב באלומיניום, למשל, מנע את ייצור הנייר העוטף את הממתק "נשיקות הרשי" שלא יוצר בין השנים 1942–1949. מדיה וקבצים בנושא מועצת הייצור המלחמתית בוויקישיתוף מלחמת הסטייל, מאמר באתר הסמית'סוניאן הערה 9 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
צ'רנו מורה וארנה

צ'רנו מורה פורט וארנה (בולגרית: Черно море Порт Варна), היא קבוצת כדורסל בולגרית מהעיר וארנה, המתמודדת בליגת העל הבולגרית. הקבוצה נוסדה בשנת 1947, וזכתה 3 פעמים באליפות בולגריה. 3 פעמים זכתה בגביע הבולגרי. בין ההשתתפות הבינלאומית שלהם: בגביע קוראץ' בשנים 1993, 1997, 1998, 2001. ובגביע ספורטה בשנים 1999, 2000. בשנת 2001 הקבוצה הייתה אמורה לשחק מול אפולון לימסול במוקדמות גביע קוראץ', אך ויתרה על השתתפות מסיבות כלכליות. בעונת 2013/14 הפסידה בגמר הגביע לקבוצת לבסקי סופיה 100-97. בעונת 2008/09 ובעונת 2009/10 (פיינל פור) השתתפה הקבוצה בליגה הבלקנית. הליגה הבולגרית: אליפות (3): 1985, 1998, 1999 מקום שני: 2006, 2009 חצי גמר: 2002, 2007, 2012, 2014 הגביע הבולגרי: זכייה (4): 1998, 1999, 2000, 2015 גמר: 2001, 2006, 2008, 2014 חצי גמר: 2005, 2010, 2012 הליגה הבלקנית: חצי גמר: 2010 מדיה וקבצים בנושא צ'רנו מורה וארנה בוויקישיתוף אתר האינטרנט הרשמי של צ'רנו מורה וארנה
חדר 101

"חדר 101" (באנגלית: Room 101) מופיע בספרו של ג'ורג' אורוול, "1984", כחדר עינויים שבו חושפים את האסיר לסיוט הגרוע ביותר שלו. בעקבות זאת, מספר חדר זה מופיע בהקשרים תרבותיים נוספים כבעל משמעות מפחידה. אין צורך לקחת אותי אל המקום ההוא! האם לא סיפרתי לכם הכל? מה עוד אתם רוצים לדעת? אין דבר שאיני מוכן להודות בו. רק כתבו ואני אחתום - על כל דבר! אל תקחו אותי לחדר 101! — הגרסה העברית של עם עובד בתרגום ג. אריוך, עמ' 190 "חדר 101" הוא חדר עינויים במיניסטריון האהבה, שבו חושפים את האסיר לסיוט האיום ביותר שלו. הדבר אפשרי משום שבעולם הטוטליטרי של הספר "1984", השלטון יודע הכול על כל חבר מפלגה. פחדו הגדול של וינסטון סמית' (גיבור הספר), עכברושים, מביא לכך שהוא יעונה בחדר זה בעזרת עכברושים. מכניסים אותו לחדר 101, ומציגים בפניו כלוב מוארך בעל ידית, המחולק לשני מדורים שבהם משתוללים המוני עכברושים. אל חזית הכלוב מחוברת מסכה שצידה הקעור מופנה כלפי חוץ, אליה מקרבים את פניו של סמית'. כדי להתחמק, מתחנן סמית' שיענישו בעונש זה את אהובתו, ג'וליה, במקומו. העינויים ומה שווינסטון עשה כדי לחמוק מהם מרסקים את רגשותיו לג'וליה, את האידאולוגיה בה דבקו ואת חלומותיהם לעתיד. לשלטון לא הייתה כוונה לענות את סמית' לשם עינוי גרידא, אלא לגרום לו לבגוד באדם היחיד אותו אהב, וכך לשבור את רוחו. השם "חדר 101" נובע כנראה ממספרו של חדר הישיבות של ה-BBC שבו ישב אורוול בפגישות משעממות ומעיקות. "חדר 101", כמו "קומה 13", משמש בתרבות הפופולרית כדי לתת משמעות מפחידה למשהו שאחרת יכול היה להיות דבר רגיל לגמרי. כך, לדוגמה, בסרט "מטריקס" משנת 1999 גר ניאו, גיבור הסרט, בחדר 101. בסדרת הטלוויזיה "חדר 101" משליך המרואיין האורח לחדר 101 את הדברים שהוא מאס בהם ורוצה שיעלמו מהעולם. האח הגדול 1984 (ספר, מונחים) BBC - BBC Four Documentaries - Room 101, ‏2007-01-05
צ'רנומורץ נובורוסיסק

צ'רנומורץ נוֹבוֹרוֹסִיסְק (ברוסית: Футбольный клуб «Черноморец» Новороссийск) הוא מועדון כדורגל מקצועני מעיר הנמל נובורוסיסק שלחוף הים השחור ברוסיה והיא מהווה לאחת מקבוצות הכדורגל הוותיקות ביותר ברוסיה. הקבוצה מתמודדת בליגה הרוסית הראשונה. 1907—1930 — אולימפיה 1931—1941 — דינמו 1945—1957 — סטרויטל 1960—1969, 1978—1991 — צמנט 1970 — טרוד 1992—1993 — גרקיס 1993—2004, משנת 2005 — צ'רנומורץ 2005 — נובורוסייסק הקבוצה הוקמה לראשונה ב-1907 כ"אולימפיה נובורוסיסק". ב-1931 השתלטה אגודת דינמו על הקבוצה והיא נקראה בשם זה במשך עשור. ב-1945 שינתה שמה לסטרויטל לאחר שהועברה לבעלות מפעל בנייה מקומי ופורקה כעבור זמן. ב-1960 הוקמה מחדש בשם צמנט נובורוסיסק וב-1992 החלה להיקרא בשמה הנוכחי, צ'רנומורץ נובורוסיסק. לאורך כל התקופה הסובייטית, החל משנת 1960 שיחקה בדרג ב' של האליפות הסובייטית. ב-1992, עם הקמת ליגת העל הרוסית הקבוצה קיבלה הזמנה מהתאחדות הכדורגל הרוסית להתמודד בליגת המשנה, ב-1994 העפילה לראשונה בתולדותיה לליגה הבכירה והתמודדה בליגת העל הרוסית עד 2001 כאשר הישג השיא שלה היה המקום השישי (שבשל כך קיבלה זכות להתמודד בסיבוב הראשון בגביע אופ"א. היא נפגשה במשחק הראשון מול ולנסיה הספרדית ובמשחק הראשון, שנערך בביתה, הקבוצה הפסידה 1:0 והשאירה סיכוי להעפיל אם תנצח בחוץ, אך במשחק הגומלין היא נמחצה על ידי הספרדים, לאחר שהובסה בתוצאה 0:5 והודחה מהטורניר). בסיום עונת 2002 סיימה במקום ה-16 והאחרון ונשרה לליגת המשנה. בעונת 2002 התמודדה הקבוצה בליגה הרוסית הראשונה, אך לא הצליחה להעפיל שוב לליגה הבכירה, אף שהעפילה לגמר גביע הליגה הרוסית, בו הפסידה לזניט סנקט פטרבורג, 5:2 בסיכום הכללי. ב-2005 הקבוצה נשרה לליגה החובבנית, תחת השם "פ.צ. נובורוסיסק" וזמן קצר לאחר מכן העפילה לליגה השנייה. ב-2007 העפילה לליגת המשנה, אלא שבעונת 2009 הודחה בחזרה לליגה השנייה. ב-2010 הקבוצה הבטיחה את מקומה בליגת המשנה 3 מחזורים לסיום העונה וזכתה בגביע ליגת הכדורגל המקצוענית להכרעת מנצחת הליגה הרוסית השנייה. אלא שבהתאם לתוצאות העונה, ירדה ליגה וחזרה לליגה השנייה בשנת 2011. מאז עונת 2013 מתמודדת הקבוצה בליגה הרוסית השנייה. בתום עונת 2022/2023 חזרה לליגה המשנה. האצטדיון המרכזי בנובורוסיסק, נבנה ב-1930 במימון כוחות הביטחון הסובייטיים, באמצעות אגודת "דינמו". תחילה נשא האצטדיון את השם "דינמו" ובשנות ה-70 נקרא אצטדיון טרוד. עד 1996 האצטדיון הכיל עד 8,000 צופים, באותה שנה הוא שופץ והורחב וכיום מכיל 12,910 מקומות ישיבה. האצטדיון מכיל 4 יציעים: יציע מערבי (3,000 מקומות), יציע מזרחי (2,500), יציע צפוני (5,000) ויציע דרומי (2,000 מקומות ישיבה). בשנת 2014 שופץ שוב.. ליגת העל הרוסית בכדורגל מקום 6: 1997, 2000 גביע הליגה הרוסית גמר: 2002 הגביע הרוסי בכדורגל רבע גמר: 1993/1994 ליגת המשנה זכייה: 1993, 1994 אליפות רוסיה הסובייטית זכייה: 1988 גביע רוסיה הסובייטית זכייה: 1988 גביע ליגת הכדורגל המקצוענית זכייה: 2010 הליגה הסובייטית השנייה / הליגה הרוסית השנייה זכייה: 1969, 1988, 1989, 2007, 2010, 2023 מדיה וקבצים בנושא צ'רנומורץ נובורוסיסק בוויקישיתוף אתר האינטרנט הרשמי של צ'רנומורץ נובורוסיסק צ'רנומורץ נובורוסיסק, ברשת החברתית פייסבוק צ'רנומורץ נובורוסיסק, ברשת החברתית אינסטגרם פרופיל, באתר Transfermarkt האצטדיון המרכזי של נובורוסיסק
הדרבי של מנצ'סטר

הדרבי של מנצ'סטר מתייחס בדרך כלל למשחק הדרבי בין שתי קבוצות הכדורגל הבכירות של העיר מנצ'סטר: מנצ'סטר יונייטד ומנצ'סטר סיטי. דרבי זה נחשב לאחד ממשחקי הדרבי הכי חשובים וגדולים באנגליה ובעולם והיריבות העירונית בין האוהדים מובילה לעיתים לאלימות מילולית ופיזית. אוהדי סיטי מחשיבים את היריבות ביניהם לבין יונייטד לגדולה ביותר. למרות זאת, אוהדי יונייטד מחשיבים את היריבות בין קבוצתם לבין ליברפול כמשמעותית יותר. נכון ל-14 בינואר 2023, התקיימו 189 משחקי דרבי, בהם מנצ'סטר יונייטד מובילה את המאזן עם 78 ניצחונות. 53 פעמים הסתיים הדרבי בתוצאת תיקו. כמות השערים הגדולה ביותר שנכבשה אי פעם בדרבי היא תשעה שערים, זה קרה ב-2 באוקטובר 2022 בניצחון 6-3 של סיטי. שתי הקבוצות ניצחו בתוצאת 0-5, בפעם הראשונה כשמנצ'סטר סיטי ניצחה ב-1955, ובפעם השנייה כשמנצ'סטר יונייטד ניצחה ב-1994. הדרבי בו נכחו הכי הרבה אנשים התרחש ב-20 בספטמבר 1947, בו נכחו כ-78,000 איש. המשחק נערך באצטדיון מאין רוד בו שני המועדונים נהגו לשחק מאחר שאצטדיון אולד טראפורד היה בתיקונים מנזקים שנגרמו לו במלחמת העולם השנייה. מאז רכישת מנצ'סטר סיטי על ידי משקיענים מאבו דאבי בשנת 2008 משחקי הדרבי נהפכו למסקרנים יותר ולמסוקרים יותר ברחבי העולם. ב-23 באוקטובר 2011 ניצחה מנצ'סטר סיטי את מנצ'סטר יונייטד בתוצאה 1-6, אשר נחשבת לאחת מהתוצאות הטובות ביותר לזכות הסיטי במשחקי הדרבי בין הקבוצות. החל מעונת 2016/17 הדרבי נחשב למסקרן אפילו יותר בגלל היריבות הספורטיבית השוררת בין מאמני הקבוצות ז'וזה מוריניו ופפ גוארדיולה. באותה עונה הקבוצות נפגשו פעמיים בליגה ופעם אחת בגביע הליגה. סיטי זכתה בתואר הראשון שלה בגביע ההתאחדות 1904 בעוד יונייטד זכתה בתואר בראשון שלה באליפות הליגה הראשונה בעונת 1907/1908. מדיה וקבצים בנושא הדרבי של מנצ'סטר בוויקישיתוף "Club History – Manchester City FC". Manchester City. "Trophy Room". Manchester United. ערך זה הוא קצרמר בנושא כדורגל אנגלי. אתם מוזמנים לתרום לוויקיפדיה ולהרחיב אותו.
קטל 1

קטל 1 (בהולנדית: Ketel One) היא וודקה שמקורה בסקידאם שבהולנד. המתכון המקורי לוודקה הזו נוצר בשנת 1983 בידי משפחת נולט. בשנת 2000 פיתחו לראשונה משפחת נולט וודקה אולטרה-פרימיום סיטרון טבעית. במקור זיקקה המשפחה חנייבר במשך תקופה ארוכה שראשיתה בשנת 1691. את הוודקה הזו מכינים מ 100% חיטה ומזקקים בשיטת זיקוק דודי. הוודקה היא בעלת 40% אלכוהול בנפח. בשנת 1992 משפחת נולט הקימה את "מזקקות נולט" בארצות הברית. מוצרי החברה נמכרים בכל העולם וגם בישראל. מקור השם קטל 1 הוא במיכל הזיקוק (קטל) הראשון שייצרו בשביל זיקוק הוודקה בשנת 1864 ומשתמשים בו עד היום. וודקה קטל 1 מגיעה בכמה טעמים שונים: קטל 1 וודקה - הושקה בשנת 1983. קטל 1 הדר- הושקה בשנת 2000. קטל 1 תפוז- הושקה בשנת 2010. אתר האינטרנט הרשמי של קטל 1 האתר של המזקקות של קבוצת נולט קטל וואן - אלכופדיה, אנציקלופדיית האלכוהול האינטראקטיבית, מאורכב באתר http://archive.is (באנגלית)
מרגרט מדנמרק

האם התכוונתם ל... מרגרטה הראשונה, מלכת דנמרק מרגרטה השנייה, מלכת דנמרק מרגרט מדנמרק, מלכת סקוטלנד
הררה

האם התכוונתם ל... הארארה – עיר הבירה של זימבבואה הררה (סביליה) – עיירה בסביליה שבספרד אישים ששם משפחתם הררה אלפונסו הררה - שחקן מקסיקני אנדר הררה - שחקן כדורגל ספרדי המשחק במנצ'סטר יונייטד הלניו הררה - שחקן ומאמן כדורגל ארגנטינאי כרמן הררה – ציירת קובנית-אמריקאית קרולינה הררה - מעצבת אופנה ממוצא ונצואלי הררי
פטרון (טקילה)

פטרון (באנגלית: Patrón) הוא מותג "אולטרה פרימיום" של טקילה המיוצר במקסיקו המשווק בבקבוקי זכוכית ממוספרים שנעשים בעבודת יד. פטרון הוא בעל 40% אלכוהול בנפח. הייצור החל בשנת 1989, על ידי ג'ון פול דג'וריה (אנ') ומרטין קראולי (אנ'). מטה החברה יושב בלאס וגאס, נבדה ארצות הברית. פטרון מיוצר מ-100% אגבה כחולה ומגיע בחמש דרגות יישון שונות: סילבר - (Silver) - מיוצרת מ-100% אגבה כחולה, ועוברת זיקוק דודי כפול. גראן פטרון פלטינום - (Gran Patron Platinum) - מזוקקת זיקוק דודי משולש. רפוסאדו - (Reposado) - מיוצרת מ-100% אגבה כחולה, מזוקקת בזיקוק דודי כפול ומיושנת חצי שנה בחביות עץ אלון אנייחו - (Anejo) - בלנד טקילות איכותיות אשר יושנו בחביות עץ אלון במשך שנה. גראן בורדו (Gran Burdeos) - מיושנת כשנה ועוברת לאחר מכן זיקוק דודי נוסף. לאחר מכן מוכנסת הטקילה לחביות מבורדו צרפת, בהן שכב יין. פטרון XO קפה (Patron XO Cafe) - ליקר קפה על בסיס טקילה. פטרון XO קפה שוקולד (Patron XO Cafe Dark Cocoa) - ליקר קפה עם קקאו על בסיס טקילה. פטרון סיטרון/סיטרונג' (Citronge Lime)-ליקר ליים על בסיס טקילה. פטרון סיטרון/סיטרונג' (Citronge Orange)- ליקר תפוז על בסיס טקילה, טריפל סק. מדיה וקבצים בנושא פטרון בוויקישיתוף אתר האינטרנט הרשמי של פטרון האתר הרשמי של חברת פטרון גיא גיסר‏, הפטרון של הסוסים, באתר וואלה, 3 בפברואר 2005 פטרון, ברשת החברתית אקס (טוויטר)
הנבחר (פירושונים)

האם התכוונתם ל... הנבחר (The Book of Eli) - סרט מדע בדיוני אמריקני משנת 2010 הנבחר (חיים פוטוק) (The Chosen) - רומן משנת 1967 מאת חיים פוטוק הנבחר (שלמה קאלו) – רומן היסטורי משנת 1994 מאת שלמה קאלו הנבחר (תומאס מאן) - רומן משנת 1951 מאת תומאס מאן הנשיא הנבחר – תוארו של מי שזכה בבחירות בשלטון נשיאותי דמוקרטי הנשיא הנבחר של ארצות הברית
הנס ישונק

הנס ישונק (בגרמנית: Hans Jeschonnek;‏ 9 באפריל 1899 – 18 באוגוסט 1943), היה ראש המטה של הלופטוואפה במלחמת העולם השנייה. ישונק נולד ב-9 באפריל 1899 בעיר Hohensalza במחוז פוזנן בפרוסיה (כיום – Inowrocław בפולין). הוא עבר קורס קצינים בליכטנפלדה והוכשר כטייס קרבי, ובמלחמת העולם הראשונה הצליח להפיל שני מטוסי אויב ועוטר בצלב הברזל דרגה ראשונה ושנייה. לאחר המלחמה הצטרף ישונק לרייכסוור וסיים בהצטיינות את המכללה של המטה הכללי. ב-1928. הוא הצטרף למשרד הממונה על הרייכסוור והיה ממונה על פיתוח כלי טיס שנאסרו על ידי חוזה ורסאי. עם עליית הנאצים לשלטון טיפס ישונק במהירות בתפקידים בלופטוואפה עד שהתמנה ב־1 בפברואר 1939 לראש המטה של הלופטוואפה בדרגת גנרל מיור. באותה תקופה הוא עבר השתלמות בברית המועצות בבית הספר לטיסה בסיס ליפצק. ביום הראשון לפלישה לפולין התקשר ישונק לשגרירות הגרמנית במוסקבה וביקש מהם להודיע לרוסים שתחנת הרדיו במינסק תזהה את עצמה כל הזמן כדי שהטייסים הגרמנים יוכלו לנווט את מטוסיהם למטרות בפולין. לאחר נפילת פולין ולאור הצלחתו של הלופטוואפה עוטר ישונק ב 27 באוקטובר 1939 בצלב האבירים של צלב הברזל. לאחר הצלחת הלופטוופה בקרב על צרפת, הועלה ישונק ב-19 באוגוסט 1940, לדרגת גנרל חיל האוויר. למרות כישלון הלופטוואפה בקרב על בריטניה, הועלה ישונק לדרגת גנרל-אוברסט ב-1 במרץ 1942. היטלר חיבב את ישונק ולפעמים היה דן איתו על הלופטוופה תוך עקיפת הרמן גרינג. כוכבו של ישונק דעך לאחר כישלון הלופטוואפה בקרב סטלינגרד לאחר שהוא וגרינג הבטיחו להיטלר שהלופטוואפה יוכל להטיס אספקה לארמייה השישית הנצורה בסטלינגרד. ישונק התאבד ביריה במאורת הזאב ב-18 באוגוסט 1943. גידו קנופ: גרינג, סגנו של השטן-ביוגרפיה, הוצאת ספריית מעריב, 2010 מדיה וקבצים בנושא הנס ישונק בוויקישיתוף